Sõitmisega väga palju ei tegelenud, ainult lukshotellist veel luksimasse hotelli. Uue hotelli nimi oli â€œDiplomat". Asjad tubadesse vedanud asusime kohe Tbilisi linna vaatamisväärtustega tutvuma. Enamus seltskonda läks termidesse tervist taastama. Maakeeli tähendab see sauna, kus on  väävliveega vann ja asja juurde käib ka kindlasti kooriv massaaz. Väävlivesi on kusjuures looduse poolt soe, tunde järgi 45-50 kraadi. Ei old just kõige kergem sinna sisse pugeda, aga kõik said sellega kuidagimoodi hakkama. Massaazi kohta ütles tabavalt Kaspar, et meiega tehti seal selliseid asju, mida üheski pornofilmis pole nähtud, aga pärast protseduuri oli selline tunne, nagu oleks uuesti sündinud.